
Project #2 - Υδρολογία
Σχεδιασμός Τεχνητής Λίμνης – Αντιπλημμυρικό Έργο
Έχετε αναλάβει την υδρολογική μελέτη της λεκάνης απορροής του ποταμού Κεραμιανού που βρίσκεται στον Δήμο Χανίων.  Οι χρήσεις γης της λεκάνης αποτελούνται από κατοικήσιμες περιοχές, αγροτικές, βοσκοτόπια και δάσος. Ο μόνιμος πληθυσμός της Δημοτικής Ενότητας Κεραμίων είναι 678 κάτοικοι. Στο πλαίσιο της αγροτικής ανάπτυξης της περιοχής σχεδιάζεται να κατασκευαστεί ένα οικοτουριστικό χωριό που θα καταλαμβάνει έκταση 10 Km2 στο βόρειο τμήμα της λεκάνης (σε περιοχή που καλύπτεται από βοσκοτόπια) η οποία θα απαλλοτριωθεί και θα κτιστούν σπίτια (μέση έκταση ιδιοκτησίας: 1/4 acre, CN=87). Υπολογίστε τις υδρολογικές επιπτώσεις της απαλλοτρίωσης και σχεδιάστε εναλλακτικές λύσεις.  Η ανάλυση πρέπει να γίνει για την βροχόπτωση συχνότητας 50 χρόνων και διάρκειας 24 ωρών.  Στην ανάλυση σας συμπεριλάβετε τα ακόλουθα:
1. Υπολογίστε την απορροή με τη σημερινή χρήση γης χρησιμοποιώντας το υδρολογικό μοντέλο WIN-TR55 (για το στήσιμο του μοντέλου χρησιμοποιήστε τα δεδομένα που σας έχουν δοθεί στις σημειώσεις).
2. Υπολογίστε την επιφάνεια που θα πλημμυρίσει. Η διατομή του ποταμού έχει πλάτος 5 μέτρα, και ύψος 0.5 μέτρα (κλίση όχθης 2:1 εκατέρωθεν). Η κλίση της γης εκατέρωθεν της κοίτης του ποταμού είναι 2%.
3. Υπολογίστε την απορροή με τη μελλοντική χρήση γης.
4. Υπολογίστε την επιφάνεια που θα πλημμυρίσει με τη μελλοντική χρήση γης χρησιμοποιώντας τα δεδομένα του δεύτερου ερωτήματος για τη διατομή του ποταμού και την κλίση γης.
5. Σχεδιάστε εναλλακτικές λύσεις για να αντιμετωπιστούν οι πλημμύρες (κατασκευή φράγματος), με στόχο η πλημμύρα της 50ετίας να έχει την ίδια παροχή αιχμής (peak, μέγιστη τιμή) με την πλημμύρα της 10ετίας.
Να γράψετε μία ατομική έκθεση 20-25 σελίδων με τα παρακάτω:

· Εξώφυλλο

· Πίνακας Περιεχομένων

· Εισαγωγή

· Μεθοδολογία

· Αποτελέσματα

· Συμπεράσματα

· Βιβλιογραφία

· Παραρτήματα που θα περιέχουν υπολογισμούς και αποτελέσματα των μοντέλων

